Notum sit omnibus hominibus, presentibus et futuris, Hugonem, archiepiscopum Bisontionensem, filium Willelmi comitis, dedisse ecclesiam sancti Aniani cum appenditiis ad presbiteratum pertinentibus, que est sita juxta Rophiacum, sancto Petro et sancto Marcello martiri, in presentia Gaufredi prioris, nepotis domni abbatis Cluniacensis, et Udalrici decani, cum dedicaret ecclesiam Vallis, octab sancti Andree apostoli, laudantibus scilicet Manasse, archidiacono, Mainerio canonico, Hugone Joreth, Hugone de Montmoret, Widone archipresbitero, Narduino priore Vallis, Leodegario monacho, et Aymone capellano illius ecclesie qui postea accepit eam a supradicto priore. Post iterum dederunt Rotbertus et frater ejus Peregrinus, pro anima patris eorum, calumpniam terre quam habebant in terra sancti Aniani sancto Marcello, attestantibus Udalrico monacho, Tetberto de Montmoret, Guidone Ruilardo, Archimbaldo de Rofiaco. Quod donum antea fecerat Humbertus, clericus, filius Widonis de Ceis, atque Hugo desuperaliis pater Hugonis atque Tetberti.